ROMÂNIA

**JUDEŢUL SUCEAVA**

**PRIMÃRIA MUNICIPIULUI CÂMPULUNG MOLDOVENESC**

**DIRECȚIA TEHNICĂ ȘI URBANISM**

Nr. \_\_\_\_\_\_\_\_\_ din \_\_\_\_\_\_\_\_2023

# RAPORT DE SPECIALITATE

privind atestarea Inventarului bunurilor care aparțin

domeniului privat al municipiului Câmpulung Moldovenesc

Analizând proiectul de hotărâre privind atestarea Inventarului bunurilor care aparțin domeniului privat al municipiului Câmpulung Moldovenesc, facem următoarele precizări:

Conform prevederilor Codului administrativ (Ordonanța de urgență numărul 57/2019 cu modificările și completările ulterioare) este obligatorie întocmirea și actualizarea Inventarului bunurilor care aparțin domeniului public și privat al municipiului.

În acest sens a fost numită prin dispoziție comisia specială de inventariere a domeniului public și privat al municipiului Câmpulung Moldovenesc.

Inventarul bunurilor care aparțin domeniului privat al municipiului Câmpulung Moldovenesc trebuie să respecte normele, instrucțiunile sau metodologiile în vigoare privind executarea lucrărilor de introducere a cadastrului și a sistemelor informaționale specifice domeniilor de activitate proprii – cadastrele de specialitate.

Inventarul domeniului privat al municipiului Câmpulung Moldovenesc a fost aprobat prin Hotărârea Consiliului Local nr. 94 din 17 septembrie 2020, completată ulterior prin Hotărârea Consiliului Local nr. 121 din 27 noiembrie 2020 și prin Hotărârea Consiliului Local nr. 58 din 27 aprilie 2023.

Prin acest proiect se modifică pozițiile 3, 29, 30 din Anexa la Hotărârea Consiliului Local nr. 94 din 17 septembrie 2020 privind aprobarea Inventarului bunurilor care aparțin domeniului privat al municipiului Câmpulung Moldovenesc și poziția 73 din Anexa la Hotărârea Consiliului Local nr. 58 din 27 aprilie 2023 privind aprobarea Inventarului bunurilor care aparțin domeniului privat al municipiului Câmpulung Moldovenesc.

Imobilul descris la poziția 3, respectiv IE 38468 Câmpulung Moldovenesc s-a modificat întrucât parte din această suprafață a fost concesionată de către SC COSTATIMBER SRL conform contractului de concesiune nr. 20462/16.07.2021, rezultând astfel două noi imobile, respectiv IE 41238 și IE 41239.

Imobilul descris la poziția 29, identificat prin IE 38486, având o suprafață de 307 mp s-a dezmembrat în două loturi, respectiv IE 42817 în suprafață de 134 mp și IE 42818 în suprafață de 173 mp. Imobilul IE: 42817 a fost alipit imobilului descris la poziția 30 în suprafață de 316 mp, rezultând noul imobil IE 42889, în suprafață de 450 mp. Acest imobil a fost concesionat de către Coștiug Andrei – Vasile, conform contractului de concesiune nr. 7884/15.04.2019.

Imobilul descris la poziția 73 a fost trecut din eroare ca fiind situat pe str. Aeroportului, în realitate fiind strada I. Slavici.

De asemenea, se completează inventarul bunurilor care aparțin domeniului privat al municipiului Câmpulung Moldovenesc cu 21 poziții noi și anume pozițiile 75-95, descrise în anexa proiectului de hotărâre. Anterior, pentru aceste imobile s-a realizat atestarea apartenenței la domeniul privat al municipiului și înscrierea imobilelor în Cartea funciară.

Parte din aceste imobile - terenuri sunt concesionate, drept urmare construcțiile edificate pe acestea sunt proprietatea concesionarului până la încetarea contractelor de concesiune.

Din domeniul privat al municipiului Câmpulung Moldovenesc fac parte și alte bunuri.

Pe măsură ce acestea vor fi măsurate și identificate cadastral se va putea face atestarea apartenentei la domeniul privat a municipiului și înscrierea lor la Biroul de cadastru și publicitate imobiliară.

Ulterior acest inventar va putea fi actualizat.

Cu argumentele mai sus menționate, proiectul de hotărâre este oportun și necesar.

|  |  |
| --- | --- |
| **DIRECȚIA TEHNICĂ ȘI URBANISM**  **Director executiv adjunct**  Istrate Luminița | **Serviciu patrimoniu,**  Șef serviciu,  Niță Marcela Luminița  Holderbaum Adriana |